《和汪倅》
宋代·虞俦

城头杖屦恣延缘，终日看山也自贤。
浮蚁酿来堪把盏，飞鸿送尽且挥弦。
卷残帘幕千家雨，倚遍阑干四角天。
渭北江东何处是，谪仙诗兴政飘然。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。